Σύλλογος Ελληνικής Πολιτιστικής Παράδοσης Χαλκίδας "τ' Αλωνάκι"

της ζησης το κερι αναμμενο
2025-03-09 19:00 - 20:30 (Europe/Athens) | Μέγαρο Περιφερειακής Ενότητας Ευβοίας
Ο Σύλλογος Ελληνικής Πολιτιστικής Παράδοσης Χαλκίδας «Τ’ Αλωνάκι» σας καλεί στην εκδήλωση «Της Ζήσης το Κερί Αναμμένο», η οποία θα πραγματοποιηθεί την Κυριακή 9 Μαρτίου στις 7 το βράδυ, στο Μέγαρο της Περιφερειακής Ενότητας Εύβοιας.Πρόκειται για μια εκδήλωση μουσικής, χορού, λόγου και κινηματογράφου για τη Μικρασία. Μια εκδήλωση για την Ιστορία και τη Μνήμη.Ό,τι …έφυγε πονάει! Ό,τι …έμεινε ελπίζει!Επιμέλεια: Βασίλης ΝίκαςΕίσοδος ελεύθερη

Χτίζοντας Ήχους
2025-04-05 17:00 - 20:00
ο Ραδιοφωνικός Σταθμος της Ι.Μ. Χαλκίδος, το webradio Αλωνάκι και η Ραδιοφωνική Εκπομπή Κιθαρισμοί, σας προσκαλούν στην εκδήλωση «Χτίζοντας Ήχους» στις 5 Απριλίου και ώρα 18:00, στο Πολιτιστικό και Πνευματικό Κέντρο της Ιεράς Μητροπόλεως Χαλκίδας, Αχαΐας και Κυκλάδων.Η εκδήλωση θα χωριστεί σε 2 άξονες:ㆍ Σεμινάριο Κατασκευής Κλασικής κιθάρας με τον Γιάννη Σειντουλάㆍ Μουσική Συναυλία με σπουδαστές της τάξης του Δημήτρη Δερδενέ
Στην εκδήλωση θα μιλήσουν οι:
Γιώργος Σπυρόπουλος, Ραδιοφωνικός παραγωγός – Διευθυντής web radio Αλωνάκι
Γιώργος Μαστρογιαννόπουλος – Μουσικός , Ποιητής , Καλ. Διευθυντής του φεστιβάλ «Γιορτές Κιθάρας» , Ιδρυτής και διαχειριστής του «Κιθαρολόγιο YouTube Channel»
Δημήτρης Κοτρωνάκης – Διδάκτωρ μουσικολογίας του Ε.Κ.Π.Α., σολίστ κιθάρας –> Θέμα ομιλίας :Συνοπτικό χρονικό της κιθαριστικής οργανοποιείας

Πετρόσουπα !
2025-05-10 19:00 - 20:30
Τι είν’αυτό που κάνει κάποιον ευτυχισμένο;Ένα παραμύθι για την αξία της ομαδικότητας, της ενσυναίσθησης , των απλών πραγμάτων, για τη σημασία της κοινότητας, της αποδοχής και της προσφοράς.
Να΄ρθετε μικροί – μεγάλοιγύρω απ’ το ζεστό τσουκάλι,Παραμύθι – μυθικόνα πει παντού το μυστικό!
Μια θεατρική διασκευή του λαϊκού παραμυθιού που ταξίδεψε σε τόπους και χρόνους και έφτασε μέχρι εμάς! Τι θέλουν να μας μάθουν εκείνοι οι παράξενοι ταξιδιώτες;;
Η θεατρική ομάδα του συλλόγου Τ’Αλωνάκι!Διασκευή-Σκηνοθεσία: Ιωάννα Σταματίου Joanne StamatiouΕπιμέλεια Σκηνικών: Ελένη Μυλωνά, Ιωάννα ΣταματίουΜουσική επιμέλεια & Σύνθεση: Χρύσα ΒρακάΠαίζουν:Βάσω ΑναστασίουΕύη ΒρακάΚατερίνα ΓκάβαληΜάρθα ΘεοδωρακοπούλουΛία ΚαρλαύτηΞένια ΚουβέληΓιάννης ΛιανοστάθηςΔημήτρης ΛιανοστάθηςΕλένη ΜυλωνάΚωνσταντίνα ΣκουμπρήΙωάννα ΣταματίουΑλεξάνδρα Τζίνιβιζ“ΑΛΩΝΑΚΙ” Σύλλογος Ελληνικής Πολιτιστικής Παράδοσης ΧαλκίδαςΣχεδιασμός αφίσας: Αλωνάκι HDΣάββατο 10 Μαΐου 2025, στις 19:00 Κεντρική αίθουσα ΑΛΩΝΑΚΙΟΥ Β. Ηπείρου 57.Είσοδος δωρεάν

Στον δρόμο της Παράδοσης τα ζάλα μου πατούνε...
2025-05-25 11:00 - 17:00
Στα πλαίσια της συνεχούς επιμόρφωσης, σε θέματα λαϊκού πολιτισμού, ο συλλογος μας «τ’ αλωνάκι», αυτή τη φορά ,συνεργεί και προσκαλεί τον Ελευθέριο Κορναράκη, καθηγητή φυσικής αγωγής, μελετητή-ερευνητή στην ελληνική λαογραφία, με καταγωγή από το Αμαριανό Ηρακλείου, και την Βασιλεία Κορναράκη, καθηγήτρια φυσικής αγωγής με ειδικότητα στον ελληνικό χορό. Σκοπός αυτής της συνέργειας η εκμάθηση, η κατηγοριοποίηση αλλά και η ανατροφοδότηση βασικών στοιχείων της κρητικής μουσικοχορευτικής παράδοσης.
Μαζί μας στο σεμινάριο αλλά και στο γλέντι που θα ακολουθήσει, ο Γιώργος Σκορδαλός (κρητική λύρα και τραγούδι) και ο Χρήστος Δαβρής (κρητικό λαούτο και τραγούδι).
Πληροφορίες και κρατήσεις στα τηλ της γραμματείας:2221073668 – 6945553820

Ρίζες και κλαδιά... 40 χρόνια Αλωνάκι!
2025-06-21 21:15 - 2025-06-23 23:15
«Θα έρθει κάποια στιγμή που θα πιστέψεις ότι όλα έχουν τελειώσει. Αυτή θα είναι η αρχή.» – Louis L’Amour
Ρίζες και κλαδιά! 40 χρόνια Αλωνάκι!Δημιουργήθηκε για να φέρει σε πρώτο πλάνο – και κυρίως στις ζωές μας – πράγματα που όλοι νόμιζαν ότι είχαν τελειώσει, αλλά ήταν η αρχή!
Τα μέλη μας, η μεγάλη Αλωνακιώτικη οικογένειά μας, αυτή η πολιτισμική κοινότητα, σας προσκαλούμε στη γιορτή μας!
Να νιώσουμε, να βιώσουμε, να συν-κινηθούμε, να μάθουμε, να εμπνευστούμε, να ταξιδέψουμε τα όνειρά μας!Να γνωρίσουμε τις ρίζες μας, τα κλαδιά μας, να πάρουμε δύναμη από αυτά και να συνεχίσουμε – αναβαπτισμένοι – όλοι μαζί το ταξίδι μας!
Με δυναμισμό, να δώσουμε προοπτική, φωτίζοντας το μέλλον!
Μια ξεχωριστή γιορτή – παράσταση – πρόταση!Γιατί; Γιατί γιορτάζουμε τα 40 χρόνια από την ίδρυση του φορέα μας και σχεδιάζουμε τα επόμενα!
«Ήταν μια σπίθα στην αρχή και μιας βροχής ψιχάλα,κι έγινε η σπίθα πυρκαγιά και πέλαγος η στάλα.»
Σάββατο 21 – Κυριακή 22 – Δευτέρα 23 Ιουνίου 2025Ώρα Έναρξης: 21:15Θέατρο Ορέστη Μακρή, ΧαλκίδαΕίσοδος Δωρεάν

Γλέντι
2025-09-27 20:00 - 23:59 | Προαύλιος χώρος 2ου Δημ. Σχολείου Χαλκίδας, Εύβοιας 1, Χαλκίδα 341 00, Χαλκίδα, 34100, Greece
Υποδεχόμαστε τη νέα χρονιά με ένα μοναδικό γλέντι!
Ο Σύλλογος Ελληνικής Πολιτιστικής Παράδοσης Χαλκίδας τ’ Αλωνάκι ανοίγει τη χορευτική του χρονιά με μια μεγάλη παραδοσιακή βραδιά που θα μας ταξιδέψει από την Κρήτη ως τα νησιά και τη Θράκη.
Στη σκηνή:
ο Αντώνης Μαρτσάκης με το συγκρότημά του, για ένα αυθεντικό Κρητικό γλέντι.
Δεύτερη παραδοσιακή ορχήστρα με σκοπούς από όλη την Ελλάδα, για ατέλειωτο χορό και τραγούδι.
Σάββατο 27/09/2025
20:00
Προαύλιος χώρος 2ου Δημ. Σχολείου Χαλκίδας
Σας περιμένουμε να γλεντήσουμε όλοι μαζί, να καλωσορίσουμε τη νέα αλωνακιώτικη χρονιά και να γεμίσουμε τη βραδιά με μελωδίες, ρυθμούς και κέφι!

Συμμετέχουν:
Α. Μαρτσάκης – Κρητικό βιολί, τραγούδι
Ν. Μαρεντάκης – Λαούτο
Κ. Κοζωνάκης – Λαούτο
Χ. Πιτροπάκης – Νταουλάκι
Ν. Φρυγανιώτης – Λαούτο
Ν. Κοντός – Βιολί
Φ. Καπαγιάννη – Τραγούδι
Κ. Λεμονής – Κρουστά

Γενική Είσοδος: 5€
Πληροφορίες στην γραμματεία του Συλλόγου –> 2221073668 / 6945553820

Πάμε πλατεία ...; - Σκύρος
2025-11-09 11:30 - 14:00 | πλατεία Δικαστηρίων
«Πάμε πλατεία;»
Μια φράση συνυφασμένη με την παρέα, την ξεγνοιασιά και την συμμετοχή της παιδικής, και όχι μόνο, ηλικίας! Με το ίδιο συναίσθημα και διάθεση, το πρώτο ανοιχτό μάθημα ελληνικού χορού στη Χαλκίδα είναι γεγονός!
Σε συνδιοργάνωση του συλλόγου «Τ’ Αλωνάκι» και Δήμου Χαλκίδας, την Κυριακή 9 Νοεμβρίου 2025, στις 11:30 π.μ., η πλατεία Δικαστηρίων ντύνεται στα χρώματα της Σκύρου!
Ντόπιοι κάτοικοι του νησιού θα μας ταξιδέψουν στους χορούς, τα τραγούδια και τις γεύσεις της Σκύρου, σε ένα ανοιχτό μάθημα–γλέντι για όλους, μικρούς και μεγάλους. Διασκεδάζουμε με παραδοσιακούς σκοπούς, γνωρίζουμε τους σκυριανούς χορούς και δοκιμάζουμε τοπικά εδέσματα, όπως παλιά — όλοι μαζί, στην πλατεία!
Είσοδος δωρεάν

Καλαντίζουμε στην Πόλη μας
2025-12-21 12:00 - 15:00
Κυριακή 21/12/2025, κατά τις 12 το μεσημέρι, οι Λουγκατσαρέοι του Συλλόγου Τ’ Αλωνάκι ξαναπιάνουν τους δρόμους της Χαλκίδας!Μια συνήθεια που κρατά από το 2006, μια παρέα που δε λέει να το αφήσει…Ντυνόμαστε, στολιζόμαστε, κουδουνίζουμε και κατεβαίνουμε ποδαράτοι προς το κέντρο.Για να πειράξουμε, να πούμε τις ευχές μας, να γελάσουμε και να ξορκίσουμε την καθημερινότητα.Όπως κάθε χρονιά, έτσι κι εφέτος, μαζευόμαστε «οι δικοί μας» και όσοι γίνουν… δικοί μας στον δρόμο.Χωρίς πολλά – μόνο με κέφι, κουδούνια και καλή καρδιά.
Σας περιμένουμε να περπατήσουμε, να χαιρετηθούμε και να καλωσορίσουμε τη νέα χρονιά όπως μας αρέσει!

Τα Χριστούγεννα Του Τεμπέλη
2025-12-21 19:00 - 20:30
Ο Σύλλογος Τ’ Αλωνάκι σας προσκαλεί σε μια χριστουγεννιάτικη θεατρική βραδιά με αφορμή το διήγημα «Τα Χριστούγεννα του Τεμπέλη» του Παπαδιαμάντη.Γιατί αυτό το κείμενο το 2025;Γιατί, παρότι γραμμένο το 1800, μιλά για ανθρώπους και ανάγκες που συναντάμε ακόμη γύρω μας.Ο Παπαδιαμάντης μας θυμίζει πως πίσω από κάθε «τεμπέλη» υπάρχει μια ιστορία, μια δυσκολία, ένας άνθρωπος που ζητά κατανόηση.Μέσα από μυρωδιές, έθιμα και μικρές στιγμές, ζωντανεύει ο λαϊκός μας κόσμος, τόσο γνώριμος όσο και διαχρονικός.Σε μια εποχή όπου οι γιορτές γίνονται θέαμα, το έργο μάς επιστρέφει στην ουσία: την κοινότητα, την ανθρωπιά, τη ζεστασιά του τόπου μας.Ο Παπαδιαμάντης δεν ανήκει στο χθες∙ ανήκει σε κάθε εποχή όπου υπάρχουν άνθρωποι — άρα και στο σήμερα.
Κυριακή 21/12/2025, στις 19:00Αίθουσα Συλλόγου «Τ’ Αλωνάκι», Βορείου Ηπείρου 55Β, Χαλκίδα
Συμμετέχουν:
Βάσω Αναστασίου
Κατερίνα Γκάβαλη
Λία Καρλαύτη
Ξένια Κουβέλη
Ελένη Μυλωνά
Φωνή/Σκιά: Άρης Καψιώχας
Προσαρμογή – Σκηνοθεσία: Ιωάννα Σταματίου

Γλέντι Δωδεκαήμερου
2025-12-23 17:00 - 21:00
Όπως κάθε χρόνο έτσι και φέτος τ’ Αλωνάκι αποχαιρετά την χρονιά με ένα γλέντι για όλα τα μέλη του καθώς και όλους τους φίλους της μουσικής μας παράδοσης. Τρίτη 23 Δεκεμβρίου 2025 / Ώρα 17:00 / Πλατεία Βούρκου, ΧαλκίδαΜια εορταστική βραδιά αντάξια των ημερών και της παράδοσης.Συμμετέχουν οι μουσικοί:
· Γιάννης Παυλόπουλος – Βιολί, Τραγούδι· Νίκος Φρυγανιώτης – Λαούτο
· Καπαγιάννη Φωτεινή – Τραγούδι· Θάνος Σαμπάνης – Ακορντεόν· Βασίλης Τσιρλούδης – Κρουστά
Σας περιμένουμε να ζεστάνουμε τις καρδιές μας με τη φλόγα της Αγάπης και του Λαϊκού μας Πολιτισμού!

Αγιασμός – Κοπή Ετήσιας Βασιλόπιτας | Προβολή Ντοκιμαντέρ
2026-01-25 19:00 - 20:30
Ο Σύλλογος τ’ Αλωνάκι θα πραγματοποιήσει τον ετήσιο αγιασμό του και την κοπή της πρωτοχρονιάτικης βασιλόπιτας, την Κυριακή 25 Ιανουαρίου 2026, και ώρα 7:00 το απόγευμα, στην Κεντρική αίθουσα του, βορείου Ηπείρου 55β. Θα ακολουθήσει προβολή, για πρώτη φορά, της ταινίας μικρού μήκους “Ο πολιτισμός της ελιάς και του Ελαιόλαδου στη Βόρεια Εύβοια” μια δράση που υλοποιήθηκε με την αιγίδα και επιχορήγηση του Υπουργείου Πολιτισμού και Αθλητισμού.

Το γλέντι της χρονιάς 2026
2026-02-01 13:00 - 19:00
Το γλέντι της χρονιάς επιστρέφει! 🎶💃🕺
«Τ΄ Αλωνάκι» προσκαλεί εσάς που αγαπάτε την ελληνική δημοτική μουσική και εκφράζεστε μέσα από αυτή, το τραγούδι και το χορό, σ΄ ένα μοναδικό γλέντι στο κτήμα «Ναούμ», στην Γλύφα Χαλκίδας, την Κυριακή 01 Φεβρουαρίου και ώρα 1 το μεσημέρι.
Καταξιωμένοι μουσικοί θα μας ταξιδέψουν μουσικοχορευτικά στις γωνιές της πατρίδας μας και θα μας ενώσουν στον μεγάλο κύκλο του χορού.
Μαζί μας οι:
Ηλίας Πλαστήρας – Κλαρίνο, Τραγούδι
Γιώργος Γκόγκος – Βιολί
Δημήτρης Κωνσταντής – Λαούτο, Τραγούδι
Διονύσης Ζώης – Ντέφι
Νίκος Φάκαρος – Βιολί, Τσαμπούνα
Μαρία Καραγκιόζη – Τραγουδι
Νίκος Φρυγανιώτης – Λαούτο, Μπουζούκι
Φωτεινή Καπαγιάννη – Τραγούδι
Αντώνης Δρακωνάκης – Πλήκτρα
Χριστόδουλος Μετοχιάτης – Κρουστά

📌 Δήλωση συμμετοχής & προμήθεια προσκλήσεων ΕΓΚΑΙΡΩΣ από τη γραμματεία του Συλλόγου. 📞 22210 73668 | 694 555 3820
Σας περιμένουμε να γλεντήσουμε όπως ξέρουμε… παραδοσιακά, αληθινά, μαζί! ✨

Πρωτομαγιάτικο Γλέντι
2026-05-01
Πρωτομαγιάτικο Γλέντι με τ’ Αλωνάκι!
Ένα ξεχωριστό πρωτομαγιάτικο γλέντι, μας επιφυλάσσει και φέτος τ’ Αλωνάκι, στο Πάρκο του Λαού, στη Χαλκίδα!https://maps.app.goo.gl/canXeibF6tp6Mh5N7?g_st=ic

Την Παρασκευή 1η Μάη – από τις 12 το μεσημέρι & μετά- παίρνουμε την παρέα μας, την καλή μας διάθεση και την όρεξη μας για γλέντι και χορό και πάμε στην είσοδο της Χαλκίδας, στο Πάρκο του Λαού! Τραπέζι και καρέκλα θα βρούμε εκεί! Και παρέα να μην έχουμε, το σίγουρο είναι ότι θα βρούμε εκεί, αφού στ’ Αλωνάκι είμαστε και γινόμαστε όλοι μια παρέα!Σπουδαίοι και καταξιωμένοι μουσικοί θα ναι και εφέτος μαζί μας:Εβρίτικη Ζυγιά
Νίκος Φάκαρος – Βιολί, ΤσαμπούναΜαρία Καραγκιόζη – ΤραγούδιAποστόλης Γίτσας – ΚλαρίνοΝίκος Φρυγανιώτης – ΛαούτοΘάνος Σαμπάνης – Ακορντεόν

ΕΙΣΟΔΟΣ ΜΕ ΠΡΟΣΚΛΗΣΗΠληροφορίες στα τηλέφωνα2221073668,6945553820alonakixalkida@yahoo.com
Η εκδήλωση πραγματοποιείται με τη συνεργασία του Δήμου Χαλκίδας.
